वीवो (प्रौद्योगिकी कंपनी)

वीवो कम्युनिकेशन टेक्नोलॉजी कंपनी लिमिटेड या वीवो संचार प्रौद्योगिकी कंपनी लिमिटेड (चीनी; 维沃移动通信有限公司), एक चीनी प्रौद्योगिकी कंपनी है जो स्मार्टफ़ोन, स्मार्टफ़ोन उपसाधन का निर्माण और सॉफ़्टवेयर और ऑनलाइन सेवाओं को डिज़ाइन और विकसित करती है।  कंपनी की स्थापना 2009 में मूल कंपनी बीबीके इलेक्ट्रॉनिक्स की एक शाखा के रूप में हुई थी। कंपनी अपने फोन के लिए सॉफ्टवेयर का विकास करती है और इनका विपणन वीवो ऐप स्टोर के माध्यम से करती है। एंड्रॉइड-आधारित प्रचालन प्रणाली, फ़नटच ओएस भी कंपनी द्वारा विकसित किया गया है। 

2016 में वीवो मोबाइल फोन उत्पादन के अनुसार विश्व की छठी सबसे बड़ी निर्माता थी। 2014 से इस चीनी ब्रांड ने थाईलैंड, भारत और मलेशियाई बाज़ारों में उल्लेखनीय वृद्धि दर्ज की है, और अन्य एशियाई बाजार जैसे कि पाकिस्तान में यह 2017 से लगातार अपना व्यवसाय बढ़ा रही है ।

शेन्ज़ेन और नानजिंग में अनुसंधान और विकास केंद्रों के साथ, जनवरी 2016 तक वीवो में 1,600 शोध एवं विकास कर्मचारी कार्यरत थे।

सन्दर्भ

श्रेणी:मोबाइल फोन के निर्माताएं
श्रेणी:बीबीके इलेक्ट्रॉनिक्स